Source: https://zslendak.edupage.org/a/statut-rs
Timestamp: 2019-12-08 04:22:26+00:00
Document Index: 11622359

Matched Legal Cases: ['§ 9', '§ 24', '§ 5', '§ 3', '§ 5', '§ 25', '§ 25']

Štatút RŠ | Spojená škola, Školská 535/5, Lendak
pri Spojenej škole Školská 535/5, Lendak
V súlade so zákonom č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov (ďalej len „zákon č. 596/2003 Z. z.“) a v súlade s ustanovením § 9 vyhlášky Ministerstva školstva SR č. 291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení v platnom znení (ďalej len „vyhláška č. 291/2004 Z. z.“) sa vydáva tento štatút rady školy.
1. V zmysle § 24 ods. 2 zákona č. 596/2003 Z. z. sa zriaďuje rada školy pri Spojenej škole Školská 535/5, Lendak.
Rada školy iniciatívnym a poradným samosprávnym orgánom, ktorý vyjadruje a presadzuje verejné záujmy a záujmy žiakov, rodičov, pedagogických zamestnancov a ďalších zamestnancov školy v oblasti výchovy a vzdelávania. Plní aj funkciu verejnej kontroly, vyjadruje sa k činnosti školy a ku skutočnostiam podľa § 5 ods. 7 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov a k vyradeniu zo siete škôl a školských zariadení SR.
Uskutočňuje výberové konanie na vymenovanie riaditeľa školy a na jeho základe navrhuje kandidáta na vymenovanie riaditeľa.
Predkladá návrh na odvolanie riaditeľa (vždy s odôvodnením) alebo sa vyjadruje k návrhu na odvolanie riaditeľa školy (ak zriaďovateľ odvolá riaditeľa podľa § 3 ods. 7 písm. b) a c) a ods. 8 písm. b) a c) zákona č. 596/2003 Z. z.).
Vyjadruje sa ku koncepčným zámerom rozvoja školy.
Vyjadruje sa ku skutočnostiam uvedeným v § 5 ods. 7 citovaného zákona, a to najmä:
k návrhu na zavedenie umeleckých odborov ZUŠ,
k návrhu školského vzdelávacieho a výchovného programu,
k správe o výchovno – vzdelávacej činnosti, jej výsledkoch a podmienkach,
k informáciám o pedagogicko – organizačnom a materiálno – technickom zabezpečení výchovno – vzdelávacieho procesu,
k návrhu na vytvorenie novej organizačnej zložky Spojenej školy Školská 535/5, Lendak.
2. Členmi rady školy sú:
Ak v priebehu funkčného obdobia nastane situácia, že je potrebné doplniť člena do rady školy, bude sa postupovať nasledovne:
zamestnanci školy – postupovať ako pri rodičoch,
delegovaní zástupcovia – požiadať zriaďovateľa o delegovanie nového člena.
O všetkých zmenách v rade školy informovať zriaďovateľa.
ak člen rady školy vyhrá výberové konanie na funkciu riaditeľa školy alebo jeho zástupcu,
ak vzniknú dôvody na zánik členstva podľa § 25 ods. 11 zákona č. 596/2003 Z. z. ,
odvolaním zvoleného člena podľa § 25 ods. 5 a 6 zákona 596/2003 Z. z.
Ak sa člen, ktorý je zvolený za pedagogických zamestnancov, ostatných zamestnancov alebo rodičov, teda volení členovia, bezdôvodne trikrát za sebou nezúčastní na zasadnutiach, oznámi predseda rady školy príslušnej skupine voličov túto skutočnosť a podá návrh na jeho odvolanie, príslušná skupina rozhodne, či svojho zástupcu odvolá a zvolí iného.
smrťou člena alebo jeho vyhlásenia za mŕtveho.
Členstvo v rade školy sa pozastavuje dňom doručenia prihlášky člena alebo jemu blízkej osoby do výberového konania na funkciu riaditeľa školy. Členstvo sa pozastavuje až do skončenia výberového konania.
Rada školy sa schádza podľa plánu činnosti na príslušný kalendárny rok (t.j. štyrikrát ročne), prípadne podľa potreby (ak o to požiada zriaďovateľ, riaditeľ alebo tretina počtu členov rady školy).
Zasadnutie rady školy vedie jej predseda. V prípade jeho neprítomnosti vedie zasadnutie podpredseda rady školy.
Zo zasadnutí rady školy sa zapíše zápisnica, ktorá bude uložená u predsedu a ten ju v elektronickej podobe rozpošle jednotlivým členom rady školy. Prílohou zápisnice je prezenčná listina. Zápisnice sú uložené u predsedu rady školy. Kópiu zápisnice rada školy poskytne zriaďovateľovi.
Rada školy prizýva na výberové konanie na obsadenie miesta riaditeľa zástupcu okresného úradu v sídle kraja a zástupcu štátnej školskej inšpekcie.
Ak pri výberovom konaní na funkciu riaditeľa ani jeden uchádzač nezíska nadpolovičnú väčšinu hlasov všetkých členov rady školy v prípade kandidovania 3 a viac uchádzačov vo výberovom konaní, môže sa uskutočniť druhé kolo tajnej voľby, do ktorého postúpia prví dvaja uchádzači s najvyšším počtom hlasov výberovej komisie.
predkladať na rokovanie rady školy vlastné námety alebo materiály.
Člen rady školy je povinný sa zúčastňovať jej zasadnutí. Neúčasť na troch po sebe nasledujúcich zasadnutiach bez náležitého ospravedlnenia sa hodnotí ako nezáujem o výkon funkcie a neplnenie povinností člena rady školy podľa tohto štatútu. Rada školy túto skutočnosť oznámi tej skupine, za ktorú bol člen rady školy volený alebo delegovaný, tá rozhodne o jeho členstve.
Predsedu rady školy volí rada školy na svojom prvom zasadnutí zo svojich členov, a to nadpolovičnou väčšinou hlasov všetkých členov rady školy
Predsedu rady školy môže rada odvolať nadpolovičnou väčšinou hlasov všetkých členov rady školy, ak si neplní svoje povinnosti vyplývajúce mu zo štatútu, alebo ak je odsúdený za úmyselný trestný čin, alebo ak nie je schopný vykonávať zo zdravotných dôvodov túto funkciu.
Predseda rady školy zvolá zasadnutie najneskôr do 15 dní, ak ho o to požiada zriaďovateľ, riaditeľ alebo tretina rady školy. Ak tak neurobí, radu školy zvolá a riadi jej podpredseda.
Vzťahy rady školy k orgánom miestnej štátnej správy.
Rada školy zabezpečuje svoju činnosť z prostriedkov rozpočtu školy. Škola vyčlení financie na kancelárske potreby a poskytne priestory na riadny chod rady školy.
V Lendaku 30.5.2016
Mgr. Martin Habiňák, predseda rady školy